མི་མང་ཚོས་གནས་ཆུང་ལ་བློ་གཏད་ཤོར་བཞིན་ཡོད་པ་དང་བོད་གཞུང་གིས་ཐག་གཅོད་མ་བྱེད་གོང་དུ་དུས་རྟག་ཏུ་གནས་ཆུང་ལ་བཀའ་དྲིན་ཞུའི་ཡོད་པས་འདིའི་རྗེས་འབྲས་གང་ཡང་ཐོབ་ཀྱི་མེད་ན་དེ་འདྲ་གནང་དགོས་དོན་གང་ཡིན་ཞེས་འདྲི་བ་ཞུའི་ཡོད་རེད།རྡོ་རྗེ་ཤུགས་ལྡན་བསྟེན་གསོལ་དེ་ཉིད་རྩ་མེད་གཏོང་དགོས་ཞེས་གནས་ཆུང་གིས་༧གོང་ས་མཆོག་ལ་བཀའ་རྩལ་བ་རེད་ཞེས་༧གོང་ས་མཆོག་གིས་གསལ་པོ་བྱེད་ནས་གསུངས་ཡོད་རེད།གྲྭ་པ་རྒན་པ་མང་པོས་གང་གསུང་གི་ཡོད་རེད་ཟེར་ན་གནས་ཆུང་ནི་རྣམ་ཤེས་ཆུང་ཁ་ཡིན་པས་མི་མང་པོས་རྡོ་རྗེ་ཤུགས་ལྡན་ལ་དད་པ་བྱེད་ཀྱི་ཡོད་པའི་རྒྱུ་མཚན་གྱི་གནས་ཆུང་ཕྲག་དོག་བྱེད་ཀྱི་ཡོད་རེད་ཟེར།དེར་རྡོ་རྗེ་ཤུགས་ལྡན་བསྟེན་གསོལ་བྱེད་ན་བོད་རང་བཙན་ལ་གནོད་ཀྱི་ཡོད་པ་དང་དེ་བཞིན་དཔལ་ལྡན་ལྷ་མོ་དང་གནས་ཆུང་ཁོང་རང་ལ་འཁྲུག་རྩོད་བྱེད་ཀྱི་ཡོད་ཞེས་གནས་ཆུང་གིས་གསུངས།དགའ་ལྡན་དགོན་པའི་གྲྭ་པ་རྒན་པ་རྣམས་ཀྱིས་དེ་འདྲ་མི་སྲིད་ཟེར།དེའི་སྐོར་རྩོད་པ་བྱེད་པ་ཡིན་ན།གལ་ཏེ་རྡོ་རྗེ་ཤུགས་ལྡན་གྱི་འགོག་རྐྱེན་བྱེད་ཀྱི་ཡོད་ཞེས་ཚོད་དཔག་བྱེད་པ་ཡིན་ནའང་དཔལ་ལྡན་ལྷ་མོ་ལྟར་མཐུ་རྩལ་དང་ལྡན་པ་ཞིག་ལ་གང་འདྲ་གནོད་རྐྱེན་བྱེད་ཐུབ་བམ།སྐད་ཆ་འདི་རིག་པ་དང་མཐུན་གྱི་མི་འདུག།ཡིན་ཡང་རྡོ་རྗེ་ཤུགས་ལྡན་བསྟེན་གསོལ་དེ་བཀའ་དགོས་ཞེས་གནས་ཆུང་གིས་༧གོང་ས་མཆོག་ལ་གསུངས།།